Δαυίδ Β΄ της Σκωτίας

Γάμος του Δαυίδ Β΄ με την Μαργαρίτα, κόρη του βασιλιά της Αγγλίας Εδουάρδου Β΄ και της Ισαβέλας της Γαλλίας

Νυμφεύτηκε στις 17 Ιουλίου 1328 σύμφωνα με τη συνθήκη του Νορθάμπτον,  την Αγγλίδα πριγκίπισσα Ιωάννα του πύργου μικρότερη κόρη του βασιλιά της Αγγλίας Εδουάρδου Β΄ και της Ισαβέλλας της Γαλλίας, από τον γάμο δεν απέκτησαν παιδιά.  Διαδέχθηκε τον πατέρα του Ροβέρτο Μπρους στις 7 Ιουνίου/1329 σε ηλικία 5 ετών, στέφθηκε βασιλιάς της Σκωτίας στο Σκόν μαζί με την σύζυγο του Ιωάννα στις 24 Νοεμβρίου/1331.  Κατά την διάρκεια που ο Δαυίδ ήταν ανήλικος την αντιβασιλεία ασκούσε ο Σερ Θωμάς Ραντόλφ, 1ος κόμης του Μόραι, μετά τον θάνατο του στις 20 Ιουλίου/1332 αντικαταστάθηκε από τον Ντόναλντ, κόμη του Μάρ ο οποίος εξελέγη από ένα συμβούλιο Σκωτσέζων ευγενών στο Πέρθ στις 2 Αυγούστου/1332 αλλά και εκείνος σε 10 μέρες σκοτώθηκε στην μάχη του Ντούπλιν. Ο Σερ Αντρέας Μουρράι του Μπόθγουελ ο οποίος παντρεύτηκε την αδελφή του Ροβέρτου Μπρους Χριστίνα ήταν ο επόμενος αντιβασιλιάς αλλά συνελήφθη αιχμάλωτος από τους Άγγλους στην μάχη του Ρόξμπουργκ (Απρίλιος 1333) και αντικαταστάθηκε απο τον Αρχιβάλδο Ντούγκλας που έπεσε με την σειρά του στη μάχη του Χάλιντον Χιλ, τον Ιούλιο του 1333.

Απόδραση στην Γαλλία

Μετά την ήττα των Σκωτσέζων στην μάχη του Ντούπλιν στις 24 Σεπτεμβρίου/1332 ο Έντουαρντ Μπάλλιολ ευνοούμενος του Άγγλου βασιλιά Εδουάρδου Γ' και διεκδικητής του θρόνου της Σκωτίας στέφθηκε από τους Άγγλους βασιλιάς της Σκωτίας στην θέση του Δαυίδ, επέστρεψε τον Δεκέμβριο του ίδιου χρόνου με την υποστήριξη των Αγγλικών δυνάμεων.  Στην συνέχεια μετά και την ήττα του στην μάχη του Χάλιντον Χιλλ ο Δαυίδ Β' μαζί με την σύζυγο του κατέφυγαν στην αυλή του βασιλιά της Γαλλίας Φιλίππου ΣΤ΄ ο οποίος ήταν ξάδελφος της πεθεράς του Δαυίδ Ισαβέλλας, έφτασαν στην Βουλώνη στις 14 Μαΐου 1334.  Ο Φίλιππος τους δέχθηκε μεγαλοπρεπώς προσφέροντας τους πολυτελή διαμονή στον πύργο του Γκαγιάρ, είναι άγνωστα τα γεγονότα της ζωής του στο διάστημα παραμονής του στο Παρίσι το μόνο βέβαιο είναι ότι η φιλοξενία που τους παρείχε ο Γάλλος βασιλιάς εξόργισε τον Εδουάρδο Γ' απέναντι του με αποτέλεσμα την ταχύτερη έκρηξη του εκατονταετούς πολέμου. Το 1346 ο Δαυίδ Β' με την υποστήριξη των Γάλλων επιτέθηκε ξανά στην Αγγλία αλλά τραυματίστηκε και ηττήθηκε στην Μάχη του Νέβιλ στις 17 Οκτωβρίου 1346,  συνελήφθη και μεταφέρθηκε αιχμάλωτος από τον Σερ Ιωάννη του Κούπλαντ στον Πύργο του Λονδίνου. Στην συνέχεια μεταφέρθηκε στο κάστρο του Ουίνδσορ μετά την επιστροφή του βασιλιά Εδουάρδου Γ', οι συνθήκες στις οποίες έμεινε φυλακισμένος ήταν πολύ καλές αν και κρατήθηκε 11 χρόνια.

Επιστροφή στον θρόνο της Σκωτίας

Τελικά απελευθερώθηκε στις 3 Οκτωβρίου/1357 με την συνθήκη του Μπέργουικ έναντι του ποσού των 100.000 μάρκων ποσό το οποίο δόθηκε σαν λύτρα στον κουνιάδο του βασιλιά της Αγγλίας Εδουάρδο Γ', η συνθήκη επικυρώθηκε και από το κοινοβούλιο της Σκωτίας στην Σκόν στις 6 Νοεμβρίου/1357. Ο Δαυίδ επέστρεψε στην Σκωτία αλλά το βασίλειό του και ο ίδιος ήταν πολύ φτωχοί, αδυνατούσε να συγκεντρώσει χρήματα για να πληρώσει τα λύτρα που ζητούσε ο Άγγλος βασιλιάς, γι' αυτό έκανε πρόταση στον κουνιάδο του Εδουάρδο Γ΄ να ορίσει τον δεύτερο γιο του Λάιονελ, δούκα του Κλάρενς σαν διάδοχο του στον θρόνο της Σκωτίας. Το Κοινοβούλιο της Σκωτίας απέρριψε (1364) την πρόταση του Δαυίδ αλλά ο ίδιος συνέχισε τα επόμενα χρόνια τις διαπραγματεύσεις με τον Άγγλο βασιλιά για το συγκεκριμένο θέμα.

Δεύτερος γάμος και θάνατος του Δαυίδ Β' με λήξη της δυναστείας του Ροβέρτου Μπρους στην Σκωτία

Μετά τον θάνατο της πρώτης συζύγου του Ιωάννας του Πύργου (1362), παντρεύτηκε για δεύτερη φορά στις 20 Φεβρουαρίου/1364 την Μαργαρίτα Ντρουμμόντ, χήρα του Σερ Ιωάννη Λογκί και κόρη του Σερ Ιωάννη Ντρουμμόντ, αλλά χώρισαν στις 20 Μαρτίου/1370 χωρίς να αποκτήσουν παιδιά.  Η Μαργαρίτα ωστόσο ταξίδεψε στην Αβινιόν, ζητώντας από τον πάπα να ακυρώσει το διαζύγιο, το οποίο είχε εκδοθεί σε βάρος της.  Τότε ο Δαυίδ απεβίωσε αιφνίδια στο κάστρο του Εδιμβούργου στις 22 Φεβρουαρίου/1371 και τάφηκε στο αβαείο του Χόλιρουντ, την εποχή που σχεδίαζε να νυμφευτεί την ερωμένη του Άννα Ντουνμπάρ. Tον διαδέχθηκε ο Ροβέρτος Β΄ της Σκωτίας, γιος της ετεροθαλούς αδελφής του Μάρτζορι Μπρους.  O Δαυίδ Β΄ ήταν ο τελευταίος άρρην απόγονος της δυναστείας.